open-index/open-wikipedia-markdown huggingface dataset:
Τετραμεθυλοσιλάνιο

Το **τετραμεθυλοσιλάνιο** (αγγλικά **''T**etra**M**ethyl**S**ilane*, [[συντομογραφία|συντομογραφικά]] *'TMS**) είναι [[οργανικές ενώσεις|οργανική]] [[χημική ένωση]], που περιέχει [[άνθρακας|άνθρακα]], [[υδρογόνο]] και [[πυρίτιο]], με [[χημικός τύπος|μοριακό τύπο]] **C4H12Si**, αν και συνήθως παριστάνεται από τον ημισυντακτικό του τύπο, **(CH3)4Si**, ή ακόμη και πιο συντομογραφικά **Me4Si*'. Είναι [[Οργανικές ενώσεις με πυρίτιο|οργανοπυριτική]] ένωση και πιο συγκεκριμένα το απλούστερο τετραοργανοσιλάνιο. Όπως όλα τα (κορεσμένα) σιλάνια, το TMS έχει [[Τετράεδρο|τετραεδρική]] [[μοριακή γεωμετρία]] ως προς το [[άτομο]] πυριτίου του, αλλά και ως προς τα άτομα άνθρακα. Αποτελεί πρόδρομη ένωση για την οργανομεταλλική χημεία, αλλά επίσης χρησιμοποιήθηκε και σε άλλες ποικίλες εξειδικευμένες εφαρμογές.

== Παραγωγή ==

Το TMS παράγεται με άμεση [[Χημική αντίδραση|αντίδραση]] ανάμεσα σε [[χλωρομεθάνιο]] και (στοιχειακό) πυρίτιο:<div style="text-align: center;">
<math>\mathrm{4CH_3Cl + 2Si \xrightarrow{} (CH_3)_4Si + SiCl_4}</math>
</div>Συμπαράγονται επίσης και μεθυλοχλωροσιλάνια, με γενικό τύπο SiCl<sub>*x*</sub>(CH<sub>3</sub>)<sub>4−*x*</sub>, που συχνά θεωρούνται πιο χρήσιμα.

== Πηγές ==

* Γ. Βάρβογλη, Ν. Αλεξάνδρου, *Οργανική Χημεία'', Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

## Παρατηρήσεις, υποσημειώσεις και αναφορές


Κατηγορία:Σιλυλαλκάνια
Κατηγορία:C4
Ζαν Ντανινό

Ο **Ζαν Ντανινό** (*Jean Daninos*, 2 Δεκεμβρίου 1906 - 13 Οκτωβρίου 2001) ήταν Ελληνογάλλος επιχειρηματίας, γνωστότερος για την κατασκευάστρια εταιρεία πολυτελών αυτοκινήτων Facel-Vega, που ίδρυσε στις 20 Δεκεμβρίου 1939. 
thumb|left|Ο Ζαν Ντανινό μπροστά σε πρωτότυπο Facel Vega.

Η εταιρεία του Facel-Vega παρήγαγε τα αμαξώματα, ενώ οι κινητήρες ήταν της Citroën. Λόγω της πολυτελούς κατασκευής των αμαξωμάτων, πολλοί αστέρες της εποχής προτιμούσαν τα Facel-Vega. Μεταξύ των πελατών του συγκαταλέγονται διασημότητες όπως ο Τόνι Κέρτις, η Άβα Γκάρντνερ, η Γκρέις Κέλι και άλλοι. Η εταιρεία στα μέσα της δεκαετίας του 1960, πουλήθηκε στην Citroën. Κατά τη διάρκεια της δεκαετούς λειτουργίας της, μεταξύ του 1954 και του 1964, η Facel-Vega κατάφερε να κατασκευάσει συνολικά μόλις 2.900 αυτοκίνητα.

Ο Daninos πέθανε στις Κάννες στην ηλικία των 94 ετών, από καρκίνο.

## Παραπομπές


## Εξωτερικοί σύνδεσμοι
* 

Κατηγορία:Γάλλοι επιχειρηματίες
2ο Σώμα Στρατού (Τουρκία)

Το **2ο Σώμα Στρατού** (τουρκικά: *2. Kolordu*) είναι σχηματισμός του τουρκικού στρατού. Η διοίκηση του 2ου Σώματος Στρατού (2'nci Kolordu Komutanlığı) εδρεύει στην Καλλίπολη της ομώνυμης χερσονήσου και υπάγεται στην 1η Στρατιά.

## Διάρθρωση
Η επιχειρησιακή διάρθρωση του 2ου Σώματος Στρατού είναι η εξής: 

* 2ο Σώμα Στρατού, με έδρα την Καλλίπολη
** 4η Μηχανοκίνητη Ταξιαρχία Πεζικού, με έδρα την Κεσσάνη
** 8η Μηχανοκίνητη Ταξιαρχία Πεζικού, με έδρα τη Ραιδεστός
** 18η Μηχανοκίνητη Ταξιαρχία Πεζικού, με έδρα το Οκτάκιοϊ, Καλλίπολη
** 95η Τεθωρακισμένη Ταξιαρχία, με έδρα τα Μάλγαρα, Ραιδεστός
** 102ο Σύνταγμα Πυροβολικού, με έδρα το Ουζούν Κιοπρού
** 5ο Σύνταγμα Καταδρομών, με έδρα την Ίμβρο
** Σύνταγμα Μηχανικού 2ου Σώματος Στρατού, με έδρα την Καλλίπολη

## Παραπομπές


Κατηγορία:Τουρκικός Στρατός Ξηράς
Κατηγορία:Στρατιωτικοί σχηματισμοί της Τουρκίας
Κατηγορία:Σώματα στρατού
5ο Σώμα Στρατού (Τουρκία)

Το **5ο Σώμα Στρατού** (τουρκικά: *5. Kolordu*) είναι σχηματισμός του τουρκικού στρατού. Η διοίκηση του 5ου Σώματος Στρατού (5'nci Kolordu Komutanlığı) εδρεύει στην Τυρολόη και υπάγεται στην 1η Στρατιά.

## Διάρθρωση
Η επιχειρησιακή διάρθρωση του 2ου Σώματος Στρατού είναι η εξής:

* 5ο Σώμα Στρατού, με έδρα την Τυρολόη
** 54η Μηχανοκίνητη Ταξιαρχία Πεζικού, με έδρα την Αδριανούπολη
** 55η Μηχανοκίνητη Ταξιαρχία Πεζικού, με έδρα το Ασβεστοχώρι, Αδριανούπολη
** 65η Μηχανοκίνητη Ταξιαρχία Πεζικού, με έδρα το Λουλέ Μπουργκάς
** 1η Τεθωρακισμένη Ταξιαρχία, με έδρα την Αρτεσκό
** 105o Σύνταγμα Πυροβολικού, με έδρα την Τυρολόη

## Παραπομπές


Κατηγορία:Τουρκικός Στρατός Ξηράς
Κατηγορία:Στρατιωτικοί σχηματισμοί της Τουρκίας
Κατηγορία:Σώματα στρατού
Δημήτρης Κυριακίδης

Ο **Δημήτρης Κυριακίδης** (Καβάλα, 24 Σεπτεμβρίου 1986) είναι Έλληνας πρώην ποδοσφαιριστής, ο οποίος αγωνιζόταν στη θέση του τερματοφύλακα.

## Καριέρα
### Σε συλλογικό επίπεδο
Ξεκίνησε την ποδοσφαιρική του καριέρα από τον Νέστο Χρυσούπολης. Το 2004 πήρε μεταγραφή στον ΠΑΟΚ, ενώ κατά την περίοδο 2008-09 δόθηκε δανεικός στον Αγροτικό Αστέρα και την επόμενη (2009-10) στον Πανσερραϊκό.

Το καλοκαίρι του 2010, αποχώρησε από τον ΠΑΟΚ έπειτα από έξι χρόνια παρουσίας, για να συνεχίσει την καριέρα του στον Λεβαδειακό, όπου στα τρία χρόνια παραμονής του είχε 82 συμμετοχές πρωταθλήματος.

Τον Ιούλιο του 2013 συμφώνησε με την Ξάνθη υπογράφοντας συμβόλαιο διετούς συνεργασίας και με την ολοκλήρωσή του αποχώρησε για να συνεχίσει στον Παναιτωλικό.

### Στην εθνική Ελλάδας
Τον Νοέμβριο του 2016 κλήθηκε για πρώτη φορά στην εθνική Ελλάδας από τον Μίχαελ Σκίμπε, σε αντικατάσταση του τραυματία Στέφανου Καπίνο, για τους αγώνες με τη Λευκορωσία (φιλικός) και τη Βοσνία - Ερζεγοβίνη (προκριματικά Μουντιάλ 2018), χωρίς όμως να αγωνιστεί.

## Παραπομπές


## Πηγές
* Το προφίλ του Δημήτρη Κυριακίδη στο transfermarkt
* Ο Δημήτρης Κυριακίδης στο soccerway 

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Καρμιώτισσας Πάνω Πολεμιδιών
Ζωή Κασιμάτη

Η **Ζωή Κασιμάτη** ήταν ελληνίδα πρωταθλήτρια της αντισφαίρισης και της επιτραπέζιας αντισφαίρισης.

Ήταν αθλήτρια του Αττικού Όμιλου Αντισφαίρισης που είχε ιδρυθεί το 1927 και συμμετέχει στα πανελλήνια πρωτάθλημα από το 1928, με την Κασιμάτη να είναι το πρώτο μέλος του συλλόγου που κατέκτησε πρωταθλήματα.

Ήταν πρωταθλήτρια Ελλάδος στο απλό γυναικών το 1928, 1929 και 1931 ενώ ήταν δεύτερη το 1930, δεύτερη στο διπλό γυναικών το 1928 και το 1932.

Το 1929 ήταν πρώτη στο διπλό μεικτό στους αγώνες ζευγαριών του Αττικού Ομίλου αντισφαίρισης με συμπαίκτη τον Τσουκαλά. Ενώ συμμετείχε και στο διεθνές τουρνουά Ανατολικής μεσογείου το 1930.

Από τον τύπο της εποχής θεωρούνταν μεγάλο ταλέντο και ανάμεναν σπουδαία εξέλιξη, αποκαλούνταν μάλιστα η *Λεγκλέν της Ελλάδος*. Ήταν αήτητη στον ελληνικό χώρο για τρία έτη όταν ηττήθηκε το 1930 στο κύπελλο εκατονταετηρίδως από την Ευανθία Χαροκόπου με 3-6 7-5 και 6-4. Το 1932 ήταν 3η στην Πανελλήνια κατάταξη γυναικών πίσω από δύο αθλήτριες που διέμεναν στην Αίγυπτο, πρώτη ανάμεσα στις ημεδαπές παίκτριες.

Στην επιτραπέζια αντισφαίριση από τους πρωτοπόρους στην Ελλάδα ελήψει πρωταθλήματος συμμετείχε σε τουρνουά. Το 1930 ήταν δεύτερη στα Α΄ Παναθήναια χάνοντας στον τελικό από την Κλειώ Ησαΐα με 6-2, 6-0.

## Παραπομπές


## Πηγές
* Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1

Κατηγορία:Ελληνίδες αθλήτριες της αντισφαίρισης
Κατηγορία:Ελληνίδες αθλήτριες της επιτραπέζιας αντισφαίρισης
Κατηγορία:Αθλητές του Αττικού ομίλου αντισφαίρισης Φιλοθέης
Παραδυναστεύων

Ο όρος **παραδυναστεύων** ήταν τίτλος ο οποίος χρησιμοποιείτο, ειδικότερα κατά την Βυζαντινή Αυτοκρατορία, για τον προσδιορισμό του ευνοούμενου ενός μονάρχη, ο οποίος συχνά προβιβάζετο στο αξίωμα του πρωθυπουργού. Πιθανώς προερχόμενος από τον Θουκυδίδη, χρησιμοποιείτο κατά την ύστερη Ρωμαϊκή Αυτοκρατορία για τον χαρακτηρισμό προσώπων με μεγάλη εξουσία. Δεν αποτελούσε επίσημο τίτλο ή αξίωμα, ωστόσο ο όρος χρησιμοποιείτο ευρέως από χρονικογράφους όπως ο Θεοφάνης ο Ομολογητής ή οι Συνεχιστές του Θεοφάνη για τον ορισμό του στενότερου συμβούλου και πρώτου υπουργού ενός αυτοκράτορα. Απέκτησε μεγαλύτερη σημασία κατά την διάρκεια της Κομνήνειας περιόδου και συνέχισε να χρησιμοποιείται από ιστορικούς της Παλαιολόγειας περιόδου, αλλά ο πιο τεχνικός όρος «μεσάζων», ο οποίος τελικώς έφθασε να αντιστοιχεί σε συγκεκριμένο αξίωμα, τον αντικατέστησε σε μεγάλο βαθμό.

## Πηγές
* 

Κατηγορία:Πρωθυπουργοί
Κατηγορία:Βυζαντινοί τιμητικοί τίτλοι
Αβυδικός

Ο ***Αβυδικός*** ήταν Βυζαντινός αξιωματούχος ο οποίος ήταν υπεύθυνος για την επίβλεψη της θαλάσσιας κυκλοφορίας.

Ο όρος πιθανότατα προήλθε από την πόλη της Άβυδου επί του Ελλησπόντου, ενώ φαίνεται, αρχικώς, να όριζε αξιωματούχο υπεύθυνο για την επίβλεψη της θαλάσσιας κυκλοφορίας μεταξύ των εκεί στενών. Η Ελένη Γλύκατζη - Αρβελέρ εκτίμησε πως επρόκειτο για διάδοχο αξίωμα εκείνου του *[[άρχων|Άρχοντα]]* ή του *[[κόμης|Κόμη]]* "των Στενών", αναφορά στον οποίο υπήρχε κατά την διάρκεια της Ύστερης Αρχαιότητας. Ακαδημαϊκοί αμφισβητούν το κατά πόσο το συγκεκριμένο αξίωμα είναι το ίδιο με εκείνο του "*[[Παραφύλαξ|Παραφύλακα]]* της Άβυδου", το οποίο απαντάται συχνά σε σφραγίδες. Τελικώς, ο όρος έφτασε να χρησιμοποιείται ευρύτερα για τον ορισμό του συνόλου των αξιωματούχων που κατείχαν ανάλογες αρμοδιότητες, ενώ η ύπαρξη *αβυδικών* έχει επιβεβαιωθεί στην Θεσσαλονίκη, την Αμισό, την Χρέπο και τον Εύριπο.

Ο *αβυδικός* ήταν στρατιωτικός αξιωματούχος, αντίστοιχος του βαθμού του *κόμη*, εντός του Βυζαντινού ναυτικού. Το συγκεκριμένο αξίωμα συχνά συνδυαζόταν με την θέση του *[[κομερκιάριος|κομερκιάριου]]*, ένα οικονομικό αξίωμα το οποίο είχε ως αρμοδιότητα την επιθεώρηση και την φορολόγηση του εμπορίου. Το συγκεκριμένο αξίωμα διατηρήθηκε έως τον 11ο αιώνα.

## Παραπομπές


## Πηγές
* 
* 
Κατηγορία:Βυζαντινό ναυτικό
Κατηγορία:Βυζαντινοί στρατιωτικοί τίτλοι
Έλζα Βασιλικού

Η **Έλζα Βασιλικού** ήταν Ελληνίδα πρωταθλήτρια της αντισφαίρισης από την Καβάλα.

Ήταν κόρη του Νικολάου και της Αικατερίνης Βασιλικού και αδελφή του συγγραφέα Βασίλη Βασιλικού. Σπούδασε στο Κολλέγιο Ανατόλια ενώ από μικρή ηλικία έγινε μέλος του Όμιλου αντισφαίρισης Θεσσαλονίκης κι αργότερα του Όμιλου αντισφαίρισης Αθήνας. Το 1971 παντρεύτηκε με τον Δημήτριο Βλάχο κι απέκτησαν έναν γιό, τον Νικόλαο.

Στην αντισφαίριση ήταν πρωταθλήτρια Ελλάδας στο απλό το 1956, στο μεικτό το 1954, πολλές φορές δεύτερη και τρίτη. Στο Εαρινό πρωτάθλημα ήταν πρώτη στο απλό το 1955 και 1956. το Φθινοπωρινό πρωτάθλημα ήταν πρώτη το 1956 στο απλό γυναικών. Είχε συμμετάσχει σε πολλά διεθνή τουρνουά.

## Παραπομπές


## Πηγές
* 

Κατηγορία:Ελληνίδες αθλήτριες της αντισφαίρισης
Κατηγορία:Αθλητές του ΟΑΑ
Κατηγορία:Αθλητές του ΟΑ Θεσσαλονίκης
Βασιλικοί άνθρωποι

Ο όρος **βασιλικοί άνθρωποι** εμφανίζεται σε βυζαντινά έγγραφα του 9ου–10ου αιώνα και είχε δύο διαφορετικές σημασίες:

* ως γενικός όρος, χρησιμοποιείτο από τα εγχειρίδια επί των αυλικών τελετών, όπως το «Κλητορολόγιον» του 899, για τον ορισμό των υψηλότερων ως προς το αξίωμα αυτοκρατορικών αξιωματούχων
* ως ένας περισσότερο τεχνικός όρος, αναφερόταν σε σχετικά χαμηλότερης τάξεως αυτοκρατορικούς υπηρέτες οι οποίοι πιθανώς να αποτελούσαν ειδικό στρατιωτικό σώμα.

Η δεύτερη ομάδα περιελάμβανε κατόχους ελάσσονος σημασίας τίτλων όπως οι στράτορες και οι σπαθαροκανδιδάτοι και βρισκόταν υπό τον «πρωτοσπαθάριο των βασιλικών ανθρώπων», ο οποίος αργότερα (στο *[[De Ceremoniis]]* και το Τακτικόν του Εσκοριάλ) αναφέρεται και ως «κατεπάνω των βασιλικών». Είχε την βοήθεια ενός δομέστικου, ενώ το επιτελείο του περιελάμβανε και «κανδιδάτους επί του Ιπποδρόμου», «βασιλικούς μανδάτορες» και «σπαθάριους», οι τελευταίοι εκ των οποίων φαίνεται να συμμετείχαν σε στρατιωτικές επιχειρήσεις, γεγονός το οποίο και οδήγησε τον Νικόλαο Οικονομίδη να εκφέρει την άποψη ότι οι «βασιλικοί άνθρωποι» πιθανώς να αποτελούσαν ξεχωριστό στρατιωτικό σώμα. Αρκετοί εκ των κατόχων των χαμηλότερων αξιωμάτων εκείνου του σώματος φαίνεται να ήσαν ξένοι, μεταξύ άλλων Χαζάροι, Άραβες, Φράγκοι κτλ.

## Παραπομπές


## Πηγές
* 

Κατηγορία:Βυζαντινοί τιμητικοί τίτλοι
Κατηγορία:Στρατιωτικές μονάδες και σχηματισμοί της Βυζαντινής Αυτοκρατορίας
Κατηγορία:Ελληνικές λέξεις και φράσεις
Τακτικόν του Εσκοριάλ

Το **Τακτικόν του Εσκοριάλ** ή **Εσκουριάλ** (Escurial/Escorial Taktikon/Tacticon), επίσης γνωστό και ως **Τακτικόν Οικονομίδη** από τον Νικόλαο Οικονομίδη ο οποίος και ήταν ο πρώτος ο οποίος το μελέτησε, είναι κατάλογος βυζαντινών αξιωμάτων, βαθμών, και τίτλων ο οποίος συνεγράφη στην Κωνσταντινούπολη κατά την διάρκεια της δεκαετίας του 970 (971–975 ή 975–979). Ο συγκεκριμένος κατάλογος περιλαμβάνει, μεταξύ άλλων καταχωρήσεων, τους διοικητές (στρατηγούς) των ανατολικών συνόρων της Βυζαντινής Αυτοκρατορίας κατά την διάρκεια των Αραβοβυζαντινών Πολέμων, καθώς και σειρά δικαστικών αξιωμάτων, που πρωτοεμφανίστηκαν εκείνη την περίοδο.

## Παραπομπές


## Πηγές

*
*
*
*

Κατηγορία:Βυζαντινή γραμματεία
Cobalt Aero

μικρογραφία|186x186px|Airbus A320 of Cobalt Air at Vitoria-Gasteiz Airport.
μικρογραφία|242x242px|Cobalt Air Airbus A320-200 5B-DCR At Stansted
Η **Cobalt  Aero** ήταν αεροπορική εταιρεία με έδρα την Κύπρο. Η πρώτη εμπορική πτήση πραγματοποιήθηκε στις 7 Ιουλίου 2016 και η τελευταία στις 17 Οκτωβρίου 2018. Ήταν η δεύτερη κυπριακή αεροπορική εταιρεία (μετά την Tus Airways ) που δημιουργήθηκε από τη διάλυση των Κυπριακών Αερογραμμών το 2015.

## Ιστορία
H Cobalt ήταν διεθνής αεροπορική εταιρεία με έδρα την Κύπρο, με δομή δρομολογίων προς όλη την Βρετανία, Ιρλανδία, Γαλλία, Ισραήλ, Ισπανία, Ελβετία, Λίβανο, Γερμανία, Δανία, Ρωσία, Ηνωμένα Αραβικά Εμιράτα και Ελλάδα.

Το πρώτο αεροσκάφος Airbus Α320 έφθασε τον Απρίλιο του 2016. H Πρώτη δοκιμαστική πτήση έγινε στις 18η Μαΐου του 2016  από Λάρνακα για Ηράκλειο.

## Προορισμοί
Από τον Φεβρουάριο του 2017 η αεροπορική εταιρεία εξυπηρετούσε τους ακόλουθους προορισμούς:

μικρογραφία|290x290εσ|Cobalt Aero στο αεροδρόμιο της θεσσαλονίκης

## Στόλος
Από τις 30 Σεπτεμβρίου 2016 ο στόλος της Cobalt αποτελείτο  από τα ακόλουθα αεροσκάφη:

## Παραπομπές


Κατηγορία:Κυπριακές αεροπορικές εταιρείες
28η Μηχανοκίνητη Μεραρχία Πεζικού (Τουρκία)

Η **28η Μηχανοκίνητη Μεραρχία Πεζικού** (τουρκικά: *28. Mekanize Piyade Tümeni*) είναι σχηματισμός του τουρκικού στρατού. Η διοίκηση της 28ης Μηχανοκίνητης Μεραρχίας Πεζικού (28'nci Mekanize Piyade Tümeni Komutanlığı) εδρεύει στο Πασάκιοϊ της Κερύνειας και υπάγεται στην Τουρκική Ειρηνευτική Δύναμη Κύπρου.

## Ιστορία
Το 1941, η 28η Μεραρχία Πεζικού (28. Piyade Tümeni), όπως ονομαζόταν τότε, υπάγονταν στο 4ο Σώμα Στρατού στην περιοχή της Τσατάλτζας, χώρο ευθύνης της 1ης Στρατιάς. Αναπτύχθηκε από την Άγκυρα υπό το 6ο Σώμα Στρατού, για να συμμετάσχει στην τουρκική εισβολή στην Κύπρο το 1974. Έπειτα εντάχθηκε στο 11ο Σώμα Στρατού. Ο Υποστράτηγος Χιλμί Οζκόκ διετέλεσε διοικητής του σχηματισμού το διάστημα 1988–1990.

## Παραπομπές


Κατηγορία:Τουρκικός Στρατός Ξηράς
Κατηγορία:Στρατιωτικοί σχηματισμοί της Τουρκίας
39η Μηχανοκίνητη Μεραρχία Πεζικού (Τουρκία)

Η **39η Μηχανοκίνητη Μεραρχία Πεζικού** (τουρκικά: *39. Mekanize Piyade Tümeni*) είναι σχηματισμός του τουρκικού στρατού. Η διοίκηση της 39ης Μηχανοκίνητης Μεραρχίας Πεζικού (39'üncü Mekanize Piyade Tümeni Komutanlığı) εδρεύει στο Τσαμλιμπέλ της Μόρφου και υπάγεται στην Τουρκική Ειρηνευτική Δύναμη Κύπρου.

## Ιστορία
Το 1941, με την τότε ονομασία ως 39η Μεραρχία Πεζικού (39. Piyade Tümeni), υπάγονταν στο 17ο Σώμα Στρατού στο Μαράς. Ο σχηματισμός αναπτύχθηκε από την ηπειρωτική χώρα για να συμμετάσχει στην τουρκική εισβολή στην Κύπρο το 1974, με διοικητή τον Υποστράτηγο Μπεντρετίν Ντεμιρέλ. Κατά την απόβαση, αμέσως ενεπλάκη στη μάχη του προγεφυρώματος Πεντεμιλίου. Εν συνεχεία εντάχθηκε στο 11ο Σώμα Στρατού. Ο Νετζντέτ Οζέλ διετέλεσε διοικητής για το διάστημα από το 1999 έως τη δεκαετία του 2000.

## Παραπομπές


Κατηγορία:Τουρκικός Στρατός Ξηράς
Κατηγορία:Στρατιωτικοί σχηματισμοί της Τουρκίας
Νεκτάριος Σαντορινιός

Ο **Νεκτάριος Σαντορινιός** (Ρόδος, 17 Μαΐου 1972 - Ρόδος, 13 Φεβρουαρίου 2023) ήταν Έλληνας πολιτικός.

Γεννήθηκε στη Ρόδο και είχε καταγωγή από τη Σύμη. Ήταν απόφοιτος του τμήματος Χημικών Μηχανικών του Εθνικού Μετσόβιου Πολυτεχνείου και είχε ασχοληθεί επαγγελματικά στον τομέα των περιβαλλοντικών μελετών.

Το 2000 έγινε μέλος του Συνασπισμού, το 2008 εξελέγη μέλος της Νομαρχιακής Επιτροπής Νότιας Δωδεκανήσου και από το 2010 έως το 2013 ήταν γραμματέας της ΝΕ.

Από το 2012 ως το 2014 ήταν περιφερειακός σύμβουλος Νότιου Αιγαίου με την παράταξη «Πολίτες Κόντρα στον Καιρό».

Ήταν μέλος της Κεντρικής Επιτροπής του ΣΥΡΙΖΑ από το 2012 έως το 2013 και επανεξελέγη στο Συνέδριο του 2016.

Εξελέγη βουλευτής Δωδεκανήσου με τον ΣΥΡΙΖΑ στις εκλογές του Ιανουαρίου και του Σεπτεμβρίου του 2015. Στις 5 Νοεμβρίου του 2016 ανέλαβε υφυπουργός Ναυτιλίας και Νησιωτικής Πολιτικής στην κυβέρνηση Τσίπρα. Στις 29 Αυγούστου 2018 ορίστηκε αναπληρωτής υπουργός Ναυτιλίας και Νησιωτικής Πολιτικής, θέση που διατήρησε έως τις 9 Ιουλίου 2019. Στις εκλογές του 2019 επανεξελέγη βουλευτής.

Ήταν παντρεμένος με τη Ματίνα Χατζημάρκου με την οποία είχαν δύο παιδιά.

Απεβίωσε στις 13 Φεβρουαρίου 2023 σε ηλικία 50 ετών από καρκίνο.

## Παραπομπές


Κατηγορία:Έλληνες χημικοί μηχανικοί
Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Δωδεκανήσου
Κατηγορία:Έλληνες υφυπουργοί Ναυτιλίας και Νησιωτικής Πολιτικής
Κατηγορία:Έλληνες αναπληρωτές υπουργοί Ναυτιλίας και Νησιωτικής Πολιτικής
Ναντσάνγκ

Η **Ναντσάν** (κινεζικά: 南昌) είναι πρωτεύουσα της επαρχίας Τζιανσί, στη νοτιοανατολική Κίνα. Σύμφωνα με την απογραφή του 2010, εντός των διοικητικών ορίων της ζουν 5.042.565 κάτοικοι, ενώ ο αστικός πληθυσμός της πόλης ανέρχεται σε 2.357.838 κατοίκους. Βρίσκεται ανατολικά της λίμνης Πογιάν. Η πόλη ιδρύθηκε και οχυρώθηκε το 201 π.Χ., και λόγω της θέσης της αναπτύχθηκε σε σημαντικό εμπορικό κέντρο. Το 763 έγινε το επαρχιακό κέντρο της Τζιανσί. Η εξέγερση της Ναντσάν το 1927 αναγνωρίζεται από το Κομμουνιστικό Κόμμα ως το μέρος όπου άρχισε ο πόλεμος ενάντια στους εθνικιστές. Μετά το 1949, η Ναντσάν γνώρισε έντονη βιομηχανοποίηση. Σήμερα είναι σημαντικός σιδηροδρομικός κόμβος και από το 1996 στην πόλη λειτουργεί διεθνές αεροδρόμιο.

## Παραπομπές


## Εξωτερικοί σύνδεσμοι
* 

κατηγορία:Πόλεις της Κίνας
Μάχη του Ανίου

Η **Μάχη του Ανίου** διεξήχθη μεταξύ των δυνάμεων του Βαχράμ Παχλαβουνί κι εκείνων της Βυζαντινής Αυτοκρατορίας το 1042. Η Βυζαντινή Αυτοκρατορία ηττήθηκε συντριπτικά, με τις απώλειές της να φθάνουν τους 20.000 νεκρούς.

## Πλαίσιο
Ο Βαχράμ επέλεξε στρατιωτικό σώμα αποτελούμενο από 30.000 πεζικάριους και 20.000 ιππείς, οι οποίοι αποτελούσαν τρεις μεραρχίες, οι οποίες και πολέμησαν εναντίον των Βυζαντινών. Μια μάχη ακολούθησε στην διάρκεια της οποίας οι εισβολείς τράπηκαν σε φυγή και σφαγιάστηκαν. Η μάχη ήταν τέτοιας αγριότητας που το αίμα που χυνόταν και έρεε ως τον Ποταμό Αχουριάν λέγεται πως έβαψε τα νερά του κόκκινα.

Οι Βυζαντινοί άφησαν πίσω τους αριθμό 20.000 νεκρών. Η νίκη αυτή έδωσε την δυνατότητα στον Βαχράμ Παχλαβουνί, μαζί με τον Καθολικό Πετρός Γκεταντάρτς, να στέψουν τον Γκαγκίκ Β΄ ως Βασιλέα της Αρμενίας και στη συνέχεια να προχωρήσουν στην κατάληψη του φρουρίου του Ανί, το οποίο ευρισκόταν στα χέρια του Βεστ Σαρκίς.

## Δείτε επίσης
* Βυζαντινή Αυτοκρατορία

## Παραπομπές


## Πηγές
* F. Macler. *Armenia, The Kingdom of the Bagratides*. The Cambridge Ancient History, Vol. IV.

Ανι
Ανι
Κατηγορία:Μάχες στη Μεσαιωνική Μικρά Ασία
Νέα Φιλαρμονική της Ιαπωνίας

Η **Νέα Φιλαρμονική της Ιαπωνίας** (ιαπωνικά: 新日本フィルハーモニー交響楽団, Χέπμπορν: Shin Nihon Firuhāmonī Kōkyōgakudan) είναι συμφωνική ορχήστρα με βάση το Τόκιο της Ιαπωνίας. Ιδρύθηκε το 1972 με τον Σεΐτζι Οζάουα ως τιμητικό μαέστρο. Από το 2003, μουσικός διευθυντής της ορχήστρας είναι ο Κρίστιαν Άρμινγκ.

Έχει εκτελέσει συμφωνίες για βιντεοπαιχνίδια, συμπεριλαμβανομένων των: *[[Super Smash Bros. Melee]]*, *[[Resident Evil]]*, *[[Kingdom Hearts]]*, *[[Tales of Legendia]]*, και άλλα.

Η ορχήστρα είναι επίσης γνωστή για τις παραγωγές soundtrack ταινιών, όπως τα *[[Ταξίδι στη Χώρα των Θαυμάτων]]* και *[[Το Κινούμενο Κάστρο]]*, οι μουσικές των οποίων έχουν συντεθεί, ενορχηστρωθεί και διεξαχθεί από τον Τζο Χισαΐσι. Άλλες ενορχηστρώσεις περιλαμβάνουν το ιαπωνικό άνιμε *[[Neon Genesis Evangelion]]*, καθώς και για την αγγλόφωνη ταινία κινουμένων σχεδίων *[[The Brave Little Toaster (ταινία)|*The Brave Little Toaster*]]*.

## Εξωτερικοί σύνδεσμοι
* Επίσημη ιστοσελίδα

Κατηγορία:Ορχήστρες
4η Μηχανοκίνητη Ταξιαρχία Πεζικού (Τουρκία)

Η **4η Μηχανοκίνητη Ταξιαρχία Πεζικού** (τουρκικά: *4. Mekanize Piyade Tugayı*) είναι σχηματισμός του τουρκικού στρατού. Η διοίκηση της 4ης Μηχανοκίνητης Ταξιαρχίας Πεζικού (4'üncü Mekanize Piyade Tugayı Komutanlığı) εδρεύει στην Κεσσάνη της Αδριανούπολης και υπάγεται στο 2ο Σώμα Στρατού.

## Ιστορία
Κατά τη διάρκεια του Β΄ Παγκοσμίου Πολέμου, η 4η Ταξιαρχία Πεζικού έδρευε στην Καλλίπολη. Από το 1994, μετασχηματίστηκε σε σύγχρονο στρατιωτικό σχηματισμό μηχανοποιημένης ταξιαρχίας, σε συνδιασμό με τη μετεγκατάστασή της στην Κεσσάνη.

## Παραπομπές


Κατηγορία:Τουρκικός Στρατός Ξηράς
Κατηγορία:Στρατιωτικοί σχηματισμοί της Τουρκίας
Κατάλογος έργων του Τζορτζόνε

Η σελίδα αυτή είναι κατάλογος έργων του Τζορτζόνε σε χρονολογική (όχι πολύ βέβαιη) σειρά.

 
Κατηγορία:Κατάλογοι έργων τέχνης
5ο Σύνταγμα Καταδρομών (Τουρκία)

Το **5ο Σύνταγμα Καταδρομών** (τουρκικά: *5. Komando Alayı*) είναι σχηματισμός του τουρκικού στρατού. Η διοίκηση του 5ου Συντάγματος Καταδρομών (5'nci Komando Alay Komutanlığı) εδρεύει στην Ίμβρο και υπάγεται στο 2ο Σώμα Στρατού.

## Παραπομπές


Κατηγορία:Τουρκικός Στρατός Ξηράς
Κατηγορία:Στρατιωτικοί σχηματισμοί της Τουρκίας
Κατηγορία:Ίμβρος
Χοχότ

Το **Χοχότ** (κινεζικά: 呼和浩特, πινγίν: *Hūhéhàotè*, μογγολικά: 10px *Kökeqota*) είναι πρωτεύουσα της Εσωτερικής Μογγολίας στη βόρεια Κίνα, και αποτελεί το διοικητικό, οικονομικό και πολιτιστικό κέντρο της. Σύμφωνα με την απογραφή του 2010, έχει 2.866.615 κατοίκους, από τους οποίους 1.980.774 κατοικούν στην αστική περιοχή. Το όνομα της πόλης στα μογγολικά σημαίνει «Γαλάζια Πόλη». H πόλη ιδρύθηκε το 1557, όταν ο Μογγόλος ηγέτης Άλταν Χαν άρχισε την κατασκευή του ναού Ντα Τσάο στην πεδιάδα Τούμεντ για να πείσει τη δυναστεία Μινγκ (1368-1644) για την ηγεσία του στις νότιες Μογγολικές φυλές. Το 1570, η πόλη μετονομάστηκε σε Γκουϊσούι, ονομασία με την οποία ήταν γνωστή μέχρι το 1949. Στη πόλη εδρεύουν δύο από τις μεγαλύτερες εταιρίες γαλακτοκομικών της Κίνας.

## Παραπομπές


## Εξωτερικοί σύνδεσμοι
* 

κατηγορία:Πόλεις της Κίνας
Εκδόσεις IANOS

Οι **εκδόσεις IANOS** ιδρύθηκαν το 1984 στη Θεσσαλονίκη και αποτελούν κομμάτι των βιβλιοπωλείων IANOS. Εκδίδει βιβλία σχετικά με θέματα λογοτεχνία, μουσική, μελέτες, τέχνη, βιογραφία, αρχιτεκτονική κ.ά. Μεταξύ άλλων, έχουν εκδώσει βιβλία των: Ντίνος Χριστιανόπουλος, Χρήστος Γιανναράς, Μίκης Θεοδωράκης, Γιώργος Γραμματικάκης, Μανώλης Ρασούλης, Ζυράννα Ζατέλη, Γιάννης Ξανθούλης, Σώτη Τριανταφύλλου, Θωμάς Κοροβίνης, Λεωνίδας Ζησιάδης, Περικλής Σφυρίδης, Διονύσης Σαββόπουλος, Λευτέρης Παπαδόπουλος, Ανδρέας Ρουμελιώτης, Κλεάνθης Γρίβας, Στέφανος Τσιτσόπουλος, Νίκος Πορτοκάλογλου και άλλων.

## Κοινωνική δράση
Από την εκδοτική δραστηριότητα, *Μπαμπά... Μια κανονική ημέρα* του Αντώνη Δούμα-Κανάκη, *Μια ζαχαρένια συνταγή* της Φωτεινής Κωνσταντοπούλου, από τις δράσεις και τις εκδηλώσεις προσφοράς: Ο ΙΑΝΟS για την Κιβωτό του Κόσμου και το Παιδικό Χωριό στο Φίλυρο, που διοργανώθηκαν αυτά τα χρόνια, την δενδροφύτευση 2000 δέντρων στη Θεσσαλονίκη, προσφέρθηκαν μέχρι σήμερα 61.341€ στο Ορφανοτροφείο Άγιος Στυλιανός, στην Ύπατη Αρμοστεία του ΟΗΕ για τους Πρόσφυγες, στην Κιβωτό του Κόσμου και στο Παιδικό Χωριό στο Φίλυρο Θεσσαλονίκης. Στις 13 Δεκεμβρίου του 2010, *στ*ελέχη της αλυσίδας διοργάνωσαν μια εκδήλωση για τον σύλλογο Η Καρδια του Παιδιού. Τα τελευταία τρία χρόνια, έχουν γίνει δωρεές σε σχολεία, βιβλιοθήκες κ.α. που αγγίζουν τις 250.000€.

## Παραπομπές


## Εξωτερικοί σύνδεσμοι
* 

Κατηγορία:Εκδοτικοί οίκοι
Ιονική ένωση

**Ιον(τ)ική ένωση**, σύμφωνα με τη χημεία, είναι μια χημική ένωση που περιέχει ιόντα που συγκρατούνται μαζί με ηλεκτροστατικές δυνάμεις, που ονομάζονται ετεροπολικοί δεσμοί. Μια τέτοια ένωση είναι συνολικά ηλεκτρικά ουδέτερη, αλλά αποτελείται από θετικά φορτισμένα ιόντα, που λέγονται **κατιόντα** και από (αντίστοιχα) αρνητικά φορτισμένα ιόντα, που ονομάζονται **ανιόντα**. Αυτά τα ιόντα μπορεί να είναι τόσο απλά (μονοατομικά) ιόντα, όπως τα ιόντα νατρίου (Na+) και τα ιόντα χλωρίου (Cl-), όσο και σύνθετα (πολυατομικά) ιόντα, όπως τα ιόντα αμμωνίου (NH4+) και τα ανθρακικά ανιόντα (CO32-). Τα διακριτά ιόντα σε μια ιονική ένωση έχουν συνήθως πολλά άλλα γειτονικά ιόντα τριγύρω τους, οπότε στις ιονικές ενώσεις δεν υπάρχουν (διακριτά) μόρια (τουλάχιστον με τη στενή έννοια του όρου), αλλά στη θέση τους υπάρχει ένα συνεχόμενο τρισδιάστατο δίκτυο, συνήθως (οργανωμένο) σε κάποια κρυσταλλική δομή. Ιονικές ενώσεις που περιέχουν υδρογονοκατιόντα (H+) ταξινομούνται ως οξέα, ενώ αυτές που περιέχουν υδροξυλιόντα (OH-) ταξινομούνται ως βάσεις. Οι ιονικές ενώσεις που δεν περιέχουν ούτε υδρονοκατιόντα, ούτε υδροξυλιόντα κατατάσσονται (συνήθως) στα άλατα, και μπορούν να σχηματιστούν με οξεοβασικές αντιδράσεις εξουδετέρωσης. Οι ιονικές ενώσεις μπορούν επίσης να παραχθούν από διαλυμένα ιόντα με εξάτμιση του διαλύτη τους, με καθίζηση, με πήξη τήγματός τους, με (διάφορες) αντιδράσεις στερεάς κατάστασης, καθώς και με αντιδράσεις μεταφοράς ηλεκτρονίων μεταξύ δραστικών μετάλλων και αντίστοιχων επίσης δραστικών αμετάλλων, όπως τα αέρια αλογόνα.

Οι ιονικές ενώσεις τυπικά έχουν υψηλές θερμοκρασίες τήξης και βρασμού, είναι σκληρά και εύθριπτα. Ως στερεά είναι ηλεκτρικοί μονωτές, αλλά τα τήγματα ή τα διαλύματά τους είναι ηλεκτρικά πολύ αγώγιμα, γιατί στην υγρή κατάσταση τα ιόντα τους είναι ευκίνητα.
## Παρατηρήσεις, υποσημειώσεις και αναφορές


Κατηγορία:Χημικές ενώσεις
Αλληγορικός μύθος

Ο **αλληγορικός μύθος** είναι λογοτεχνικό είδος που περιγράφει μια σύντομη αλληγορική ιστορία, σε πρόζα ή στίχο, που περιέχει ζώα, θρυλικά πλάσματα, φυτά, άψυχα αντικείμενα, ή δυνάμεις της φύσης που είναι ανθρωπόμορφα ή έχουν ανθρώπινες ιδιότητες (όπως η ικανότητα να μιλούν με ανθρώπινη γλώσσα) και που απεικονίζει ή οδηγεί σε ένα συγκεκριμένο ηθικό δίδαγμα, η οποία μπορεί στο τέλος να προστεθεί ρητά ως ένα μεστό επίγραμμα.

Ένας μύθος διαφέρει από μια παραβολή στο ότι η τελευταία *αποκλείει* τα ζώα, τα φυτά, τα άψυχα αντικείμενα, και τις δυνάμεις της φύσης, ως υποκείμενα που αναλαμβάνουν την ομιλία ή άλλες δυνάμεις της ανθρωπότητας.

## Ιστορία
[μικρογραφία|"Το λιοντάρι και το ποντίκι" από [Ρωσική γλώσσα|ρωσικό βιβλίο με μύθους του Αισώπου, 1894]]
Ο μύθος είναι μία από τις πιο ισχυρές μορφές της λαϊκής λογοτεχνίας, με παγκόσμια εξάπλωση, όπως συμφωνούν σύγχρονοι ερευνητές, λιγότερο μέσα από λογοτεχνικές ανθολογίες όσο μέσω της προφορικής μετάδοσης. Μύθοι μπορούν να βρεθούν στη λογοτεχνία σχεδόν σε κάθε χώρας.

### ''Αισωπικά'' ή οι ''Μύθοι του Αισώπου''
Το πολύπλευρο σώμα κειμένων που ονομάζεται *Αισωπικά *ή *[[Μύθοι του Αισώπου]]* περιλαμβάνει τους περισσότερο γνωστού δυτικού μύθους, που αποδίδονται στο θρυλικό Αίσωπο, που υποτίθεται ότι πρέπει να ήταν σκλάβος στην αρχαία Ελλάδα γύρω στο 550 π.Χ. Πολλοί γνωστοί μύθοι του Αισώπου περιλαμβάνουν "Το Κοράκι και η Στάμνα", "Η Χελώνα και ο Λαγός" και "Το Λιοντάρι και Το Ποντίκι". Στην αρχαία Ελληνική και Ρωμαϊκή παιδεία, ο μύθος ήταν το πρώτο από τα *προγυμνάσματα*—ασκήσεις στην πεζογραφική σύνθεση και τη δημόσια ομιλία—όπου οι μαθητές καλούνταν να μάθουν μύθους, να τους αναπτύξουν, να εφεύρουν δικούς τους, και, τέλος, να τους χρησιμοποιήσουν ως πειστικά παραδείγματα σε ομιλίες. Η ανάγκη των εκπαιδευτικών να διδάσκουν και των μαθητών να μαθαίνουν μέσα από ένα ευρύ φάσμα μύθων ως υλικό για τις απαγγελίες τους είχε ως αποτέλεσμα να συγκεντρωθούν σε συλλογές, όπως αυτές του Αισώπου.

## Αξιοσημείωτες συλλογές μύθων
* *Αισώπου Μύθοι* από τον Αίσωπο
* *[[Χίλιες και μια νύχτες|Χίλιες και μία Νύχτες]]* (επίσης γνωστή ως *Αραβικές Νύχτες*, περίπου 800-900)
* *[[Μύθοι του Λα Φονταίν|Μύθοι]]* από Ζαν ντε Λα Φονταίν (1668-1694)
* *Παραμύθια* (1837) του Χανς Κρίστιαν Άντερσεν
* *Μύθοι για την Εποχή Μας* (1940) του Τζέιμς Θέρμπερ

## Δείτε επίσης
* Αλληγορία
* Ανθρωπομορφισμός
* Απολογία
* Παραμύθι
* Παραβολή
* Παροιμία

## Παραπομπές


## Εξωτερικοί σύνδεσμοι
* 

Κατηγορία:Λογοτεχνική ορολογία
Κατηγορία:Λαογραφία
Κατηγορία:Προφορική λογοτεχνία
Κατηγορία:Παραμύθια
Κατηγορία:Μέσα πειθούς
Μονή Αγίου Νεοφύτου

Η **Μονή Αγίου Νεοφύτου** είναι μοναστήρι σε απόσταση 15 χλμ. βόρεια της Πάφου, ενώ αποτελεί ένα από τα πλέον γνωστά μοναστήρια της Κύπρου. Ιδρύθηκε από τον μοναχό Νεόφυτο στη διάρκεια του 12ου αιώνα.

## Παραπομπές


## Εξωτερικοί σύνδεσμοι
* 
* Πληροφορίες από την επίσημη ιστοσελίδα της Εκκλησίας της Κύπρου

Νεοφυτου
Κατηγορία:Ιστορικά μνημεία στην Κύπρο
Αυτοκινητόδρομος 6 (Κύπρος)

[thumb|right|350px|Ο Αυτοκινητόδρομος Α6 κοντά στις σήραγγες της [Επισκοπή Λεμεσού (κοινότητα)|Επισκοπής.]]

Ο **Αυτοκινητόδρομος Α6** *(ή Αυτοκινητόδρομος [[Λεμεσός|Λεμεσού]] - [[Πάφος|Πάφου]])* είναι ένας αυτοκινητόδρομος στην Κύπρο ο οποίος συνδέει τον αυτοκινητόδρομο Α1 στην Λεμεσό με την πόλη της Πάφου. Είναι 66 χιλιόμετρα, μια απόσταση που διανύεται περίπου σε 40-45 λεπτά  και σε όλο το μήκος του αποτελείται από 2 λωρίδες κυκλοφορίας ανά κατεύθυνση *(και ΛΕΑ)*. Σε όλη τη διαδρομή είναι σχεδόν παράλληλος με τον κύριο δρόμο Β6. Ο άξονας αυτό σηματοδότησε την λήξη του σχεδίου για την αναβάθμιση του οδικού δικτύου της Κύπρου και την σύνδεση όλων των μεγάλων πόλεων της με σύγχρονους αυτοκινητοδρόμους.

## Τμήματα
### Λεμεσός - Πισσούρι
Το τμήμα από την Λεμεσό μέχρι το Πισσούρι είναι το τμήμα με τα μεγαλύτερα τεχνικά έργα στον άξονα. Οι εργασίες ξεκίνησαν το 1993 στο τμήμα Ερήμη-Αυδήμου *(μήκους 20 χιλιομέτρων)* το οποίο ήταν και το πρώτο τμήμα που παραδόθηκε στην κυκλοφορία το 1997. Το 1995 ξεκίνησαν οι εργασίες στο τμήμα Αυδήμου-Πισσούρι *(μήκους 9 χιλιομέτρων)* οι οποίες ολοκληρώθηκαν το 1998. Στο συγκεκριμένο τμήμα οι εναλλαγές του τοπίου είναι πολλές και εντυπωσιακές.   Επίσης σε αυτό το τμήμα βρίσκεται η δίδυμη σήραγγα μήκους 900 μ. κοντά στην Επισκοπή καθώς επίσης και η γέφυρα μήκους 550 μ. και ύψος 110 μ. Το 2006 ολοκληρώθηκαν και εργασίες βελτίωσης στου κόμβους των Πολεμιδίων και Τροόδους και έτσι ο άξονας έγινε πλήρως κλειστός αυτοκινητόδρομος. 

### Πισσούρι - Πάφος
Οι εργασίες στο τμήμα από το Πισσούρι μέχρι την Πάφο ξεκίνησαν το 1988 στα τμήμα Πισσούρι-Πέτρα του Ρωμιού *(μήκους 5,5 χιλιομέτρων)* και Πέτρα του Ρωμιού-Μανδριά *(μήκους 10 χιλιομέτρων)*. Το τελευταίο τμήμα από την Μανδριά μέχρι την Πάφο ξεκίνησε να κατασκευάζεται το 1997 και παραδόθηκε το 2002 και ολοκλήρωσε ουσιαστικά τον άξονα. Το 2016 ξεκίνησαν το σχέδια για ανάπλαση του κυκλικού κόμβου στο τέρμα του Α6 στην Πάφο *(προϋπολογισμού 1,2 εκατομμυρίων ευρώ)*.

## Κατάλογος Κόμβων

## Παραπομπές


## Πηγές
* Μέγεθος Τροχαίας Κυκλοφορίας - Ετήσια Απογραφή Τροχαίας Κίνησης 2009 (Annual Traffic Census - 2010)
* Cyprus Business & Investment Opportunities Yearbook

Κατηγορία:Αυτοκινητόδρομοι και δρόμοι της Κύπρου
Κατηγορία:Αυτοκινητόδρομοι της Κύπρου
Δημήτριος Παπαδημητρίου (υπουργός)

Ο **Δημήτρης Παπαδημητρίου** (γενν. 9 Ιουνίου 1946) είναι καθηγητής στο Bard College της Νέας Υόρκης από το 1977 και πρόεδρος του Levy Economics Institute από την ίδρυσή του το 1986. Αποφοίτησε από το τμήμα Οικονομικών Σπουδών του Πανεπιστημίου Columbia και απέκτησε MA και PhD στις Οικονομικές Επιστήμες από το New School for Social Research NSSR των ΗΠΑ.

Τον Νοέμβριο του 2016, ανέλαβε υπουργός Οικονομίας και Ανάπτυξης στην κυβέρνηση του Αλέξη Τσίπρα, αντικαθιστώντας τον Γιώργο Σταθάκη. Παραιτήθηκε στις 27 Φεβρουαρίου 2018 μετά την παραίτηση, μια μέρα πριν, της συζύγου του, Ράνιας Αντωνοπούλου, από τη θέση της αναπληρώτριας υπουργού Εργασίας και Κοινωνικής Αλληλεγγύης. Η σύζυγός του είχε υποβάλει την παραίτησή της μετά την αποκάλυψη ότι εισέπραττε νόμιμα επίδομα ενοικίου για σπίτι που νοίκιαζε στο Κολωνάκι.

Ο Δημήτρης Παπαδημητρίου έχει διατελέσει αντιπρόεδρος επιτροπών του Κογκρέσου των ΗΠΑ, και μέλος πολλών διεθνών οργανισμών.
## Παραπομπές


## Εξωτερικοί σύνδεσμοι
*Ιστοσελίδα στο Bard College 
*Ιστοσελίδα στο Ινστιτούτο Levy του Bard College 

Κατηγορία:Έλληνες οικονομολόγοι
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες υπουργοί Οικονομίας και Ανάπτυξης
Ξένια Αναστασιάδου

Η **Ξένια Αναστασιάδου** (20 Ιουνίου του 1966 - Λος Άντζελες 19 Φεβρουαρίου 1989) ήταν Ελληνίδα πρωταθλήτρια της αντισφαίρισης. Ήταν αθλήτρια του Αττικού ομίλου Αντισφαίρισης Φιλοθέης.

Στο πανελλήνιο πρωτάθλημα ήταν δεύτερη στο μονό το 1987, πρώτη στο διπλό το 1982 και δεύτερη το 1981 και το 1983, πρώτη στο διπλό μεικτό το 1982 και δεύτερη το 1980 και το 1981. 

Κατά τις σπουδές της στις ΗΠΑ (Νότια Καλιφόρνια) ήταν δύο φορές πρωταθλήτρια Ηνωμένων πολιτειών στο πανεπιστημιακό πρωτάθλημα στην δεύτερη κατηγορία (NCAA Division II) το 1987 και το 1988, ενώ ήταν τρεις φορές στους All-American

Τραυματίστηκε σοβαρά σε τροχαίο ατύχημα στις ΗΠΑ στις 18 Φεβρουαρίου 1989 και πέθανε την Κυριακή 19 Φεβρουαρίου. Στην μνήμη της διοργανώνονταν το διεθνές τουρνουά Ξένια.

## Παραπομπές


## Πηγές
* Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1

Κατηγορία:Ελληνίδες αθλήτριες της αντισφαίρισης
Κατηγορία:Αθλητές του Αττικού ομίλου αντισφαίρισης Φιλοθέης
Άγιος Σπυρίδωνας Πάρου

Ο **Άγιος Σπυρίδωνας** ή **Σπυριδονήσι** είναι νησίδα των Κυκλάδων στην Πάρο.**** Βρίσκεται απέναντι από τα δυτικά παράλια του νησιού και την Παροικιά ενώ στα νότια είναι οι νησίδες Κάβουρας και Διπλό της Αντιπάρου. Η επίσημη ονομασία της είναι “ο Άγιος Σπυρίδων” και την οφείλει στο ομώνυμο εκκλησάκι που υπάρχει πάνω της. Έχει ψηλότερο σημείο στα 26 μέτρα. Διοικητικά υπάγεται στον Δήμο Πάρου και από το 1981 απογράφεται ως ξεχωριστός οικισμός στην κοινότητα Πάρου. Σύμφωνα με την απογραφή 2021 δεν έχει κατοίκους, όπως και στις προηγούμενες.

## Παραπομπές


Κατηγορία:Βραχονησίδες της Πάρου
Κατάλογος έργων του Ανρί Ρουσσώ

Η σελίδα αυτή περιλαμβάνει κατάλογο έργων του Ανρί Ρουσσώ (του Τελώνη).

 
Κατηγορία:Κατάλογοι έργων τέχνης
Μπότσολο (Ιταλία)

To **Μπότσολο** (ιταλικά: *Bozzolo*) είναι ιταλικός δήμος στην Επαρχία της Μάντοβας, στην περιφέρεια της Λομβαρδίας.

## Πρόσωπα
* Πρίμο Ματσολάρι (ιταλικά: *Primo Mazzolari*, Κρεμόνα, 1890 - Μπότσολο, 1959) κληρικός, συγγραφέας και αντιφασίστας. Διετέλεσε για πολλά χρόνια εφημέριος στο Μπότσολο.

## Φωτοθήκη

Εικόνα:Bozzolo-Chiesa S. Pietro.jpg|Η εκκλησία του Αγίου Πέτρου, όπου βρίσκεται ο τάφος του Πρίμο Ματσολάρι.


## Παραπομπές


## Εξωτερικοί σύνδεσμοι
* 
*  

Κατηγορία:Δήμοι της Επαρχίας της Μάντοβας
Γιώργος Βασιλειάδης

Ο **Γιώργος Βασιλειάδης** (Πειραιάς, 6/6/1978) είναι Έλληνας δικηγόρος και πολιτικός.

## Βιογραφία
Σπούδασε Νομική στο Δημοκρίτειο Πανεπιστήμιο Θράκης και έκανε μεταπτυχιακό στο Δίκαιο Πληροφορικής και Τηλεπικοινωνιών (IT&T Law) στο Strathclyde University της Γλασκόβης. Mέλος του ΔΣΑ από το 2004, έχει ειδικότητα στο Εμπορικό Δίκαιο, ασκώντας κατά κύριο λόγο συμβουλευτική δικηγορία.Είναι συνιδρυτής και εταίρος της Δικηγορικής εταιρείας Βασιλειάδης και Συνεργάτες (DV&A LP).

### Πολιτική σταδιοδρομία
Ο Βασιλειάδης ορίστηκε στην πρώτη Κυβέρνηση του Αλέξη Τσίπρα Γενικός Γραμματέας Καταπολέμησης της Διαφθοράς, αρχικά στον Υπουργό Επικρατείας και εν συνεχεία, μετά τις εκλογές του Σεπτεμβρίου 2015, στο Υπουργείο Δικαιοσύνης, Διαφάνειας και Ανθρωπίνων Δικαιωμάτων. Στη διάρκεια της θητείας του επικαιροποιήθηκε και ξεκίνησε η υλοποίηση του Εθνικού Σχεδίου για την καταπολέμηση της διαφθοράς και υπήρξαν σημαντικές διπλωματικές επιτυχίες όπως η απόκτηση από την Γερμανία της "λίστας Μπόργιανς". Ανέλαβε στις 5 Νοεμβρίου 2016 το χαρτοφυλάκιο του υφυπουργού Πολιτισμού και Αθλητισμού, αρμοδίου για τον Αθλητισμό, μετά τον ανασχηματισμό της κυβέρνησης Τσίπρα του Σεπτεμβρίου 2015, αντικαθιστώντας τον προκάτοχό του, τον Σταύρο Κοντονή. Στη διάρκεια της θητείας του κατάφερε σε συνεργασία με την UEFA να εισαχθεί στο ελληνικό ποδοσφαιρικό πρωτάθλημα το σύστημα VAR. Διατήρησε το αξίωμα έως τις 9 Ιουλίου του 2019.

Στις εκλογές του 2019 ήταν υποψήφιος βουλευτής με τον ΣΥΡΙΖΑ στην περιφέρεια Β3' Νότιου Τομέα Αθηνών, ωστόσο δεν εξελέγη.

Στις 29 Μαΐου 2022 και μετά από πρόταση του προέδρου του ΣΥΡΙΖΑ - Προοδευτική Συμμαχία, Αλέξη Τσίπρα στην Κεντρική Επιτροπή του κόμματος, εξελέγη αναπληρωτής γραμματέας της.

Την 1η Μαρτίου 2024, αμέσως μετά το 4ο Συνέδριο του κόμματός, λόγω διαφωνίας με την πολιτική κατεύθυνση του κόμματος υπό την νέα ηγεσία, παραιτήθηκε από τη θέση του αναπλ. Γραμματέα της ΚΕ.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Έλληνες υφυπουργοί Πολιτισμού και Αθλητισμού
Κατηγορία:Έλληνες πολιτευτές
Κατηγορία:Απόφοιτοι της Νομικής Σχολής του Δημοκρίτειου Πανεπιστημίου Θράκης
Νίκος Μαυραγάνης

Ο **Νίκος Μαυραγάνης** γεννήθηκε στις 20 Ιουνίου 1968 στην Αμάρυνθο της Εύβοιας, έκανε σπουδές στο Πανεπιστήμιο Αθηνών στη Νομική Σχολή Αθηνών και είναι δικηγόρος στο επάγγελμα. Είναι παντρεμένος με δύο παιδιά. Υπήρξε ένα από τα πιο γνωστά στελέχη των Ανεξάρτητων Ελλήνων διατελώντας και υφυπουργός στην Κυβέρνηση Τσίπρα ενώ τον Οκτώβρη του 2020 ίδρυσε τον πολιτικό φορέα Ενώνω.

## Πολιτική σταδιοδρομία
Στις 25 Ιανουαρίου 2015 εκλέχθηκε Βουλευτής του Νομού Ευβοίας, ωστόσο στις εκλογές του Σεπτεμβρίου 2015 δεν κατάφερε να εκλεγεί. Τον Νοέμβριο του 2015 ανέλαβε ειδικός συνεργάτης του υφυπουργού Υποδομών Παναγιώτη Σγουρίδη. Στις 5 Νοεμβρίου 2016 στον Ανασχηματισμό της Κυβέρνησης Αλέξη Τσίπρα Σεπτεμβρίου 2015 αναλαμβάνει το χαρτοφυλάκιο του Υφυπουργού Υποδομών και Μεταφορών διαδεχόμενος τη Μαρίνα Χρυσοβελώνη.

Με νομική του παρέμβαση απέτρεψε τη δημιουργία ανεμογεννητριών στη Σκύρο. Στη Γιάλτρα της Αιδηψού με παρέμβασή του απέτρεψε τον κίνδυνο της υγείας των κατοίκων της από το πρόβλημα της ύδρευσης. Ως ο μόνος δικηγόρος στην Αμάρυνθο προσέφυγε στα δικαστήρια για τη μη επιτρεπτή εγκατάσταση των ανεμογεννητριών.

Διατύπωσε την πρόταση νόμου των Ανεξάρτητων Ελλήνων για τα «Κόκκινα Δάνεια», που προβλέπει το κούρεμα ή τη διαγραφή μη εξυπηρετούμενων δανείων για εμπόρους, ελεύθερους επαγγελματίες και ιδιώτες.

Διατύπωσε την τροπολογία στο Νομοσχέδιο για την τροποποίηση του Κώδικα Πολιτικής Δικονομίας με σκοπό να αποτραπούν οι πλειστηριασμοί κατοικιών και επιχειρήσεων ειδικά των πιο ευάλωτων κοινωνικών ομάδων.

Επίσης απέτρεψε με πολιτικές και νομικές πράξεις τη δημιουργία διοδίων στην Εύβοια χρησιμοποιώντας τον όρο εγκληματική και φονική πράξη για τα διόδια καταθέτοντας αναφορά προς την Εισαγγελία του Αρείου Πάγου και στο Ευρωπαϊκό Κοινοβούλιο και στην Ευρωπαϊκή Επιτροπή.

Κατηγορία:Έλληνες δικηγόροι του 20ού αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Βουλευτές Ευβοίας
Κατηγορία:Βουλευτές εκλεγμένοι με τους Ανεξάρτητους Έλληνες
Κατηγορία:Έλληνες υφυπουργοί Υποδομών και Μεταφορών
Κατηγορία:Έλληνες πολιτικοί του 21ου αιώνα
Υπουργείο Μεταναστευτικής Πολιτικής

Το **Υπουργείο Μεταναστευτικής Πολιτικής** δημιουργήθηκε στις 4 Νοεμβρίου 2016 με το Π.Δ 123, από τις υπηρεσίες του πρώην Υπουργείου Εσωτερικών και Διοικητικής Ανασυγκρότησης και καταργήθηκε στις 8 Ιουλίου 2019. Μισό χρόνο αργότερα, στις 15 Ιανουαρίου 2020, η κυβέρνηση αποφάσισε τη σύσταση νέου υπουργείου με όνομα Υπουργείο Μετανάστευσης και Ασύλου.

## Γενικά
Πριν γίνει ο ανασχηματισμός, ήταν στις προτεραιότητες του Πρωθυπουργού Αλέξη Τσίπρα η σύσταση του Υπουργείου για την Μεταναστευτική Πολιτική, αλλά αρχικά οι σχετικές υπηρεσίες παρέμειναν μέρος του Υπουργείου Εσωτερικών και Διοικητικής Ανασυγκρότησης. Η σύσταση του Υπουργείου Μεταναστευτικής Πολιτικής έγινε στις 4 Νοεμβρίου 2016, ενάμιση μήνα μετά την εκλογή της δεύτερης κυβέρνησης Τσίπρα, του Σεπτεμβρίου 2015. 

## Διοικητικές Υπηρεσίες
Το Υπουργείο Μεταναστευτικής Πολιτικής ιδρύθηκε στις 4 Νοεμβρίου 2016 και στελεχώθηκε από τις εξής Γραμματείες του Πρώην Υπουργείου Εσωτερικών και Διοικητικής Ανασυγκρότησης:
* Γενική Γραμματεία Μεταναστευτικής Πολιτικής 
* Γενική Γραμματεία Υποδοχής 
* Γενική Γραμματεία Ασύλου 
* Γενική Γραμματεία Οικονομικών Υπηρεσιών Μεταναστευτικής Πολιτικής

## Υπουργοί Μεταναστευτικής Πολιτικής

## Αναφορές


Κατηγορία:Υπουργείο Μεταναστευτικής Πολιτικής
Μεταναστευτικης Πολιτικης
Ομοσπονδιακή κυβέρνηση του Ιράκ

Η **ομοσπονδιακή κυβέρνηση του Ιράκ** (αραβικά: الحكومة العراقية) ορίζεται σύμφωνα με το ισχύον Σύνταγμα, που εγκρίθηκε το 2005, ως μια ισλαμική, ομοσπονδιακή κοινοβουλευτική δημοκρατία. Η ομοσπονδιακή κυβέρνηση αποτελείται από την εκτελεστική, τη νομοθετική και τη δικαστική εξουσία, καθώς και πολλές ανεξάρτητες επιτροπές.

## Παραπομπές


## Εξωτερικοί σύνδεσμοι
*
*

Κυβερνηση
Υπουργείο Άμυνας (Ιράκ)

Το **Υπουργείο Άμυνας** (αραβικά: وزارة الدفاع العراقية) είναι κυβερνητική υπηρεσία του Ιράκ, υπεύθυνη για την Άμυνα της χώρας. Στις αρμοδιότητές της επίσης περιλαμβάνεται η εσωτερική ασφάλεια.

Το Υπουργείο διευθύνει το σύνολο των ιρακινών ενόπλων δυνάμεων, οι οποίες περιλαμβάνουν μια κοινή έδρα, τη Διοίκηση Ιρακινού Στρατού Ξηράς (η οποία ελέγχει το στρατό), τον Ιρακινό Στρατό, τις Ιρακινές Δυνάμεις Ειδικών Επιχειρήσεων, το Ιρακινό Πολεμικό Ναυτικό (συμπεριλαμβανομένων των Πεζοναυτών) και την Ιρακινή Πολεμική Αεροπορία.

## Ιστορία
Το Υπουργείο διαλύθηκε στα μέσα του 2003. Επανασυστάθηκε στις 22 Φεβρουαρίου του 2004. Κατά τη μεταβατική περίοδο, η Γραφείο Υποθέσεων Ασφαλείας της Προσωρινής Συμμαχικής Αρχής λειτούργησε ως *de facto* Υπουργείο Άμυνας.

Την Ιρακινή Αντιτρομοκρατική Υπηρεσία διευθύνει η Διοίκηση Ιρακινής Αντιτρομοκρατικής Υπηρεσίας, η οποία αποτελέι μία επιπλέον στρατιωτική δύναμη υπαγόμενη απευθείας στον πρωθυπουργό του Ιράκ. Στις 30 Ιουνίου του 2009, υπήρχε νομοθεσία σε εξέλιξη για ένα χρόνο, με σκοπό τη μετατροπή της Ιρακινής Αντιτρομοκρατικής Υπηρεσίας σε ένα ξεχωριστό υπουργείο.

## Παραπομπές


## Εξωτερικοί σύνδεσμοι
*

Αμυνας Υπουργειο
Κατηγορία:Υπουργεία Άμυνας
Κατάλογος έργων του Ευγένιου Ντελακρουά

Η σελίδα αυτή περιλαμβάνει εικονογραφημένο κατάλογο έργων του Ευγένιου Ντελακρουά.

 
Κατηγορία:Κατάλογοι έργων τέχνης
Ιρακινές Ένοπλες Δυνάμεις

Οι **Ιρακινές Ένοπλες Δυνάμεις** είναι οι στρατιωτικές δυνάμεις της ιρακινής κυβέρνησης. Αποτελούνται από τον Στρατό Ξηράς, την Πολεμική Αεροπορία και το Πολεμικό Ναυτικό.

Σχηματίστηκε αρχικά περί το 1920. Συνολικά έξι στρατιωτικά πραξικοπήματα είχαν πραγματοποιηθεί από το στρατό μεταξύ 1936 και 1941. Οι ένοπλες δυνάμεις ενεπλάκησαν για πρώτη φορά σε μάχη στον αγγλοϊρακινό πόλεμο του 1941. Πολέμησαν εναντίον του Ισραήλ στον αραβοϊσραηλινό πόλεμο του 1948, στον πόλεμο των Έξι Ημερών του 1967 και στον πόλεμο του Γιομ Κιπούρ το 1973. Επίσης, ενεπλάκησαν σε δύο πολέμους με τους Κούρδους το διάστημα 1961–1970 και την περίοδο 1974–1975. Μία πολύ μεγαλύτερη σύγκρουση ήταν ο πόλεμος Ιράν-Ιράκ, ο οποίος ξεκίνησε από τους Ιρακινούς το 1980 και συνεχίστηκε μέχρι το 1988. Στη συνέχεια, το Ιράκ πραγματοποίησε εισβολή στο Κουβέιτ, η οποία οδήγησε στον πόλεμο του Περσικού Κόλπου του 1991, ο οποίος οδήγησε με τη σειρά του σε αντιπαραθέσεις πάνω από την ιρακινή ζώνη απαγόρευσης πτήσεεων κατά τη διάρκεια της δεκαετίας του 1990, και, τέλος, ο πόλεμος στο Ιράκ του 2003. Οι ιρακινές ένοπλες δυνάμεις είχαν επιτυχία σε στρατηγικό επίπεδο, αλλά σταθερά κακή τακτική επίδοση κατά το μεγαλύτερο μέρος της ιστορίας τους. Το Ιράκ διέθετε έναν από τους μεγαλύτερους και ισχυρότερους στρατούς στον κόσμο το 1990, πριν από τον πόλεμο του Περσικού Κόλπου του 1991.

Οι ένοπλες δυνάμεις τελούν υπό τον έλεγχο του Υπουργείου Άμυνας. Από την εισβολή του Ιράκ το 2003, η οποία ανέτρεψε το καθεστώς του Σαντάμ Χουσεΐν, οι ιρακινές ένοπλες δυνάμεις έχουν ανασυγκρωτηθεί με σημαντική βοήθεια από τις Ένοπλες Δυνάμεις των Ηνωμένων Πολιτειών. Από την εφαρμογή της Συμφωνίας Κατάστασης Δυνάμεων ΗΠΑ-Ιράκ, την 1η Ιανουαρίου του 2009, οι ιρακινές ένοπλες δυνάμεις και οι δυνάμεις του υπουργείου εσωτερικών είναι αρμόδιες για την παροχή ασφάλειας και την τήρηση του νόμου και της τάξης σε ολόκληρο το Ιράκ.

Ο ιρακινός στρατός ειδικότερα, είναι ένας από τους πιο έμπιστους εθνικούς θεσμούς του Ιράκ. Στις ιρακινές ένοπλες δυνάμεις έχουν εντοπιστεί ελλείψεις σε διάφορες λειτουργίες, όπως, π.χ., την επιμελητεία και τη στρατιωτική υπηρεσια πληροφοριών. Στις συμβατικές επιχειρήσεις, οι δυνατότητες των ενόπλων δυνάμεων περιορίζονται σήμερα από την έλλειψη πυροβολικού και εναέριων μέσων. Υπάρχουν επίσης ανησυχίες σχετικά με τη διαφθορά και τις θρησκευτικές σέχτες στις τάξεις των ενόπλων δυνάμεων.
## Παραπομπές


## Εξωτερικοί σύνδεσμοι

*  Υπουργείου Άμυνας

Κατηγορία:Ιράκ
Αντώνης Παπαδόπουλος

Το ονοματεπώνυμο **Αντώνης Παπαδόπουλος** μπορεί να αναφέρεται:

* Αντώνης Παπαδόπουλος (ηθοποιός, γεν. 1932)
* Αντώνης Παπαδόπουλος (ηθοποιός, γεν. 1949)
* Αντώνης Παπαδόπουλος (σκηνοθέτης)
* Αντώνης Παπαδόπουλος (αγωνιστής) της Ε.Ο.Κ.Α. και αθλητής
* Στάδιο Αντώνης Παπαδόπουλος, έδρα της Ανόρθωσης Αμμοχώστου στη Λάρνακα
Ρυζόνερο

thumb|250px|right|Ρυζόνερο.
**Ρυζόνερο** (Αγγλικά: *Rice water*) είναι ένα διάλυμα με άμυλο που λαμβάνεται με τη στράγγιση του βρασμένου ρυζιού ή βράζοντας το ρύζι έως ότου να διαλυθεί εντελώς μέσα στο νερό. Μπορεί να χρησιμοποιηθεί ως ένας ελαφρύς αραιός χυλός για ασθενείς. Είναι ιδιαίτερα αποτελεσματικό στη θεραπεία της διάρροιας, όπως αυτής που προκύπτει κατά τη χολέρα ή τη γαστρεντερίτιδα.

*Kanjivellam* είναι η λέξη στα Μαλαγιαλάμ, για το νερό *(vellam)* που στραγγίζεται από το βρασμένο ρύζι *(kanji)*.

## Χρήση
Το ρυζόνερο είναι ένα γαλακτώδες υγρό που απομένει μετά το πλύσιμο του ρυζιού. Έχει χρησιμοποιηθεί παραδοσιακά για τη θεραπεία του δέρματος και των μαλλιών. Το ρυζόνερο έχει Βιταμίνη Β, C, Ε και μέταλλα, τα οποία βοηθούν στη σύσφιξη του δέρματος και τη συρρίκνωση των ανοικτών πόρων στο πρόσωπο. Προωθεί επίσης την ανάπτυξη κυττάρων του δέρματος, διεγείρει τη ροή του αίματος και επιβραδύνει τη διαδικασία γήρανσης.

Το ρυζόνερο ήταν το μυστικό για τα όμορφα μαλλιά από την εθνοτική μειονότητα *Yao* στη νότια Κίνα, η οποία εδώ και αιώνες το χρησιμοποιεί παραδοσιακά  σαν φυσικό σαμπουάν για το λούσιμο των μακριών μαλλιών.

## Αναφορές


Κατηγορία:Ποτά
Κατηγορία:Ρύζι
Ζωόχωση

μικρογραφία
**Ζωόχωση** είναι η αφύσικη και  στερεότυπη συμπεριφορά που συνίσταται στην επανάληψη σταθερών και μονότονων κινήσεων ζώων που βρίσκονται σε αιχμαλωσία. Το 1992. Ο **Bill Travers** ήταν ο δημιουργός του όρου ζωόχωση (zoochosis) για να περιγράψει αυτή την έμμονη, επαναλαμβανόμενη συμπεριφορά ζώων που διαβιούν σε ζωολογικούς κήπους, χαρακτηρίζοντάς την ως ψυχιατρική νόσο με κυρίαρχα στοιχεία το άγχος, την ιδεοληπτική νεύρωση και την ψυχωτική κατάθλιψη.Τα δε ζώα που πάσχουν από αυτή τη νόσο τα ονόμασε ζωοχωτικά (zoochotic).

## Ετυμολογία
Δικαίως η ζωόχωση χαρακτηρίστηκε ως ψύχωση διότι προέρχεται από το αγγλικό zoo +( psy ) chosis,λέξεις που προέρχονται από τις αντίστοιχες ελληνικές :ζώο + ψύχωσις

## Αίτια
Τα ζώα που βρίσκονται στην αιχμαλωσία δεν είναι προετοιμασμένα να προσαρμοστούν στο κλίμα, τη διατροφή και το μικρό χώρο- συνήθως κλουβιά- στον οποίο τοποθετούνται, διότι τα χαρακτηριστικά του νέου περιβάλλοντός τους μπορεί να είναι εντελώς ξένα προς τη φύση τους.Πέρα από την απώλεια του φυσικού τους περιβάλλοντος, τους επιβάλλεται κατάσταση αδράνειας μέσω λήψης φαρμάκων, ιατρικός έλεγχος γονιμότητας, καθώς και η έλλειψη δυνατότητας επανένταξής τους στη φυσιολογική τους ομάδα-αγέλη.

Συνεπώς,συχνά παρουσιάζουν συμπτώματα, που έχουν πολλές ομοιότητες με αυτά της ανθρώπινης συμπεριφοράς ατόμων, τα οποία για ποικίλους λόγους είναι χρόνια έγκλειστα και πάσχουν από τη νεύρωση ιδρυματοποίησης, σύμφωνα με τους γιατρούς Garry Marvine και Bob Mullan.

## Χαρακτηριστικά γνωρίσματα

Τα σημάδια που προδίδουν ότι  ζώα σε αιχμαλωσία βρίσκονται σε κατάσταση ψύχωσης είναι τα εξής:μικρογραφία
αριστερά|μικρογραφία
* Εκπέμπουν φωνή θλίψης και δυσθυμίας
* Προσπαθούν να απεγκλωβιστούν δαγκώνοντας τα κάγκελα
* Γλύφουν επανειλημμένα τα κάγκελα και τους τοίχους
* Βηματίζουν συνεχώς μπρός πίσω ή στα πλάγια
* Στρίβουν και γυρίζουν ασυνήθιστα το λαιμό τους
*Παρουσιάζουν βουλιμία δοκιμάζοντας τον εμετότους
* Στριφογυρνούν και πατάνε στις ίδιες πατημασιές
* Έχουν τάσεις κοπρολαγνείας και κοπροφαγίας
* Κουνούν ρυθμικά το κεφάλι πάνω κάτω επανειλημμένα
* Κουνιούνται ή στροβιλίζονται ακανόνιστα
* Πλένονται και γλύφονται υπέρμετρα, τραβούν τις τρίχες τους μέχρι να γυμνωθούν κάποια μέρη στο δέρμα τους
* Δαγκώνουν την ουρά τους επανειλλημένα, μασάνε τα πόδια τους και κτυπάνε το κεφάλι τους

## Συνέπειες
Εάν το περιβάλλον της αιχμαλωσίας δεν είναι κατάλληλο για τις συγκεκριμένες ανάγκες του ζώου,όπως ο περιορισμός της  κίνησης σε στενούς τεχνητούς χώρους, η ανεπαρκής  διατροφή, η διαρκής έκθεση στο κοινό χωρίς δυνατότητα διαφυγής, μπορεί να προκαλέσει ανία, στρες, που έχει σαν αποτέλεσμα τον κλονισμό τόσο της σωματικής όσο και της ψυχικής του υγείας,την ανάπτυξη μη φυσιολογικής συμπεριφοράς, ακόμη και πρόωρη θνησιμότητα.

## Δείτε επίσης
* Κακοποίηση ζώων

## Σημειώσεις


## Παραπομπές


## Βιβλιογραφικές πηγές
*

## Εξωτερικοί σύνδεσμοι
*
*

Κατηγορία:Ασθένειες ζώων
Κατηγορία:Καλή διαβίωση των ζώων